Z A P I S N I K

sa 2. (druge) sjednice Vijeća Mjesnog odbora Travno,

održane u srijedu, 07. srpnja 2021. godine
Sjednica je održana u prostoru Mjesne samouprave u Zagrebu, Ulica Božidara Magovca br. 63, s početkom  u 18.00 sati.


Nazočni svi članovi Vijeća: Gracijela Gabriel – Pukšec, Tihana Ivić, Damir Miškec, Božica Paić, Iva Plejić Brnčić, Tomislav Prpić, Fran Radonić Mayr, Vlatka Sabadi i Mario Šćekić.


Ostali prisutni: gosp. Mario Hrgović, pomoćnik pročelnice Gradskog ureda za mjesnu samoupravu, gđa. Svjetlana Lugar, potpredsjednica Vijeća Gradske četvrti Novi Zagreb - istok.
Predsjednica Vijeća Mjesnog odbora Travno gđa. Tihana Ivić  otvara sjednicu i pozdravlja sve prisutne. Utvrđuje da je na sjednici prisutno svih devet (9) članova Vijeća pa utvrđuje da Vijeće može pravovaljano raspravljati i odlučivati.

USVAJANJE ZAPISNIKA

         Predsjednica Vijeća Mjesnog odbora Travno gđa. Tihana Ivić daje na glasovanje Zapisnik sa 1. (konstituirajuće) sjednice, koji je prihvaćen jednoglasno (9 „za“).

USVAJANJE DNEVNOG REDA

Predsjednica Vijeća Mjesnog odbora gđa. Tihana Ivić predlaže dodatnu točku dnevnog reda: 6. Postavljanje stupića u Božidara Magovca 30. Prijedlog je jednoglasno prihvaćen, nakon čega Vijeće jednoglasno donosi sljedeći 

D n e v n i   r e d:

1. Polaganje prisege – Vlatka Sabadi

2. Financijski plan Mjesnog odbora Travno za 2021., informacija
3. Prijedlog prioriteta Plana komunalnih aktivnosti Gradske četvrti Novi Zagreb – istok za 2021., informacija

4. Korištenje prostora VMO Travno, informacija

5. Informacija o dobivenim odgovorima u razdoblju između dva saziva VMO Travno

· Postava košarica na zelenim površinama

· Očitovanje o statusu dijela Ulice Božidara Magovca između kbr. 115 - 167

· Sanacija šahta u Ulici Božidara Magovca južno od kbr. 69

6. Postavljanje stupića u Božidara Magovca 30
7. Pitanja, prijedlozi i obavijesti.
Ad. 1.  Polaganje prisege – Vlatka Sabadi
Predsjednica Vijeća Mjesnog odbora gđa. Tihana Ivić čita tekst prisege i proziva članicu Vijeća Vlatku Sabadi kojoj je verificiran mandat, a članica izgovara riječ „PRISEŽEM“.

/Potpisani tekst prisege članice Vijeća prilaže se ovom zapisniku./
Ad. 2. Financijski plan Mjesnog odbora Travno za 2021., informacija

Predsjednica Vijeća Mjesnog odbora gđa. Tihana Ivić predstavlja Financijski plan Mjesnog odbora Travno za 2021. U raspravi sudjeluju svi članovi Vijeća.

 Vijeće Mjesnog odbora Travno jednoglasno (9 „za“) donosi

Z A K LJ U Č A K

o Financijskom planu Mjesnog odbora Travno za 2021.
1. Vijeće Mjesnog odbora Travno traži informaciju o dosad realiziranim troškovima iz Financijskog plana, kako bi se ustanovila visina preostalih sredstava namijenjena provođenju planiranih aktivnosti. 
2. Ovaj zaključak dostavlja se Vijeću Gradske četvrti Novi Zagreb – istok i Gradskom uredu za mjesnu samoupravu.

Ad. 3. Prijedlog prioriteta Plana komunalnih aktivnosti Gradske četvrti Novi Zagreb – istok za 2021., informacija
          Predsjednica Vijeća Mjesnog odbora gđa. Tihana Ivić predstavlja Prijedlog prioriteta Plana komunalnih aktivnosti Gradske četvrti Novi Zagreb – istok za 2021. U raspravi sudjeluju svi članovi Vijeća.

Vijeće Mjesnog odbora Travno jednoglasno (9 „za“) donosi

Z A K LJ U Č A K

o Prijedlogu prioriteta Plana komunalnih aktivnosti Gradske četvrti Novi Zagreb – istok za 2021.
1.  Vijeće Mjesnog odbora Travno jednoglasno donosi zaključak da je za postavljanje  novog Prijedloga prioriteta Plana komunalnih aktivnosti Gradske četvrti Novi Zagreb – istok za 2021. potrebno zatražiti uvid u izvršene i neizvršene stavke Prijedloga prioriteta Plana komunalnih aktivnosti Gradske četvrti Novi Zagreb – istok za 2021.g.
2. Ovaj zaključak dostavlja se Vijeću Gradske četvrti Novi Zagreb – istok i Gradskom uredu za mjesnu samoupravu.

Ad. 4. Korištenje prostora VMO Travno, informacija
           Predsjednica Vijeća Mjesnog odbora gđa. Tihana Ivić predstavlja Plan Korištenja prostora VMO Travno. U raspravi sudjeluju svi članovi Vijeća.
Vijeće Mjesnog odbora Travno jednoglasno (9 „za“) donosi

Z A K LJ U Č A K

o korištenju prostora VMO Travno, informacija
1. Vijeće Mjesnog odbora Travno traži od stručne službe Gradske četvrti Novi Zagreb - istok kopiju Odobrenja za korištenje svih korisnika prostora VMO Travno, kako bi se izvršila revizija istih. 
2. Vijeće Mjesnog odbora Travno predlaže da se ispita postoje li Pravilnik i kriteriji ponašanja korisnika prostora VMO Travno i dostavu istoga.
3. Ovaj zaključak dostavlja se Vijeću Gradske četvrti Novi Zagreb – istok.
Ad. 5. Informacija o dobivenim odgovorima u razdoblju između dva saziva VMO Travno

Ad. 5. 1.  Postava košarica na zelenim površinama

Vijeće Mjesnog odbora Travno jednoglasno (9 „za“) donosi

Z A K LJ U Č A K

o postavi košarica na zelenim površinama
1. Vijeće Mjesnog odbora Travno raspravljalo je o dopisu Čistoće o postavljenim košarica na zelenim površinama.

2. Vijeće Mjesnog odbora Travno zaključuje da je potrebno stupiti u kontakt sa Čistoćom sa upitom gdje su navedene košarice postavljene. 
3. Vijeće Mjesnog odbora Travno moli da se ubuduće prilikom izvođenja ovakvih i sličnih radnji o tome obavijesti Vijeće Mjesnog odbora Travno kako bi se izbjegao nesporazum u komunikaciji.

4. Ovaj zaključak dostavlja se Vijeću Gradske četvrti Novi Zagreb – istok i Zagrebačkom holdingu – Podružnica Čistoća.
Ad. 5. 2. Očitovanje o statusu dijela Ulice Božidara Magovca između kbr. 115 - 167

Vijeće Mjesnog odbora Travno jednoglasno (9 „za“) donosi

Z A K LJ U Č A K

o očitovanju o statusu dijela Ulice Božidara Magovca između kbr. 115 - 167

1. Vijeće Mjesnog odbora Travno raspravljalo je o Očitovanju o statusu dijela Ulice Božidara Magovca između kbr. 115 – 167.

2. Vijeće Mjesnog odbora Travno donosi zaključak da se suvlasnike zgrade uputi na postupak odricanja od prava na plato i njegovo uvrštavanje u javne površine, čime bi se omogućilo Gradu Zagrebu da pokrene obnovu.
3. Ovaj zaključak dostavlja se Vijeću Gradske četvrti Novi Zagreb – istok.
Ad. 5. 3. Sanacija šahta u Ulici Božidara Magovca južno od kbr. 69
Vijeće Mjesnog odbora Travno jednoglasno (9 „za“) donosi

Z A K LJ U Č A K

o saniranju oštećenja ceste u Ul. B. Magovca južno od br. 69

1. Vijeće Mjesnog odbora Travno je u više navrata tražilo sanaciju oštećenja i podizanje šahta u razinu ceste.

2. Vijeće Mjesnog odbora Travno konstatiralo je kako je navedeni dopis pogrešno usmjeren na Gradski ured za prostorno uređenje, izgradnju grada, graditeljstvo, komunalne poslove i promet.

3. Vijeće Mjesnog odbora Travno traži dostavu navedenog dopisa Zagrebačkom holdingu d.o.o., Podružnica Vodovod i odvodnja. 
4. Vijeće Mjesnog odbora Travno traži da se isti hitno kontaktiraju zbog mogućnosti oštećenja automobila i drugih vozila.

5. Vijeće Mjesnog odbora Travno traži da se hitno očiste slivnici i odvodi na prometnicama i platoima u cijelom naselju Travno.

6. Ovaj zaključak dostavlja se Vijeću Gradske četvrti Novi Zagreb – istok i Zagrebačkom holdingu d.o.o., Podružnica Vodovod i odvodnja.
Ad. 6. Postavljanje stupića u Ulici Božidara Magovca

Predsjednica Vijeća Mjesnog odbora gđa. Tihana Ivić predstavlja prijedlog građanke vezano uz postavljanje stupića u Božidara Magovca 30, kako bi se onemogućilo parkiranje automobila na mjestu koje služi za preuzimanje kontejnera sa otpadom.

Vijeće Mjesnog odbora Travno jednoglasno (9 „za“) donosi

Z A K LJ U Č A K

o postavljanju stupića u Ulici Božidara Magovca 30
1. Vijeće Mjesnog odbora Travno je raspravljalo o postavljanju stupića u Božidara Magovca 30, kako bi se onemogućilo parkiranje automobila na mjestu koje služi za preuzimanje kontejnera sa otpadom kao i pristupa kolima Hitne pomoći.
2. Vijeće Mjesnog odbora Travno traži izlazak komunalnog redara na izvid. 

3. Vijeće Mjesnog odbora Travno preporučuje postavljanje stupića.

4. Ovaj zaključak dostavlja se Vijeću Gradske četvrti Novi Zagreb – istok.

Ad. 7. Pitanja, prijedlozi i obavijesti

Ad.7.1. Prijedlog člana VMO Travno Tomislava Prpića o zauzimanju stava vezanom uz postavljanje novih spremnika za odvajanje otpada pred svaki ulaz
Vijeće Mjesnog odbora Travno jednoglasno (9 „za“) donosi

Z A K LJ U Č A K

o Prijedlogu člana VMO Travno Tomislava Prpića o zauzimanju stava vezanom uz postavljanje novih spremnika za odvajanje otpada pred svaki ulaz

1. Vijeće Mjesnog odbora Travno je raspravljalo o Prijedlogu člana VMO Travno Tomislava Prpića o zauzimanju stava vezanom uz postavljanje novih spremnika za odvajanje otpada pred svaki ulaz od strane Čistoće.

2. Vijeće Mjesnog odbora Travno smatra da je potrebno uputiti dopis Zagrebačkom holdingu d.o.o., Podružnica Čistoća sa molbom za provjerenu informaciju koliko će se kojih spremnika gdje rasporediti.
3. Vijeće Mjesnog odbora Travno smatra da bi pojedini predstavnici stanara trebali predložiti svoje zahtjeve i potrebe za brojem određenih spremnika posebno obzirom na veličinu odnosno kapacitet smetlarnika, o čemu im treba poslati upit. 
4. Ovaj zaključak dostavlja se Vijeću Gradske četvrti Novi Zagreb – istok i Zagrebačkom holdingu d.o.o., Podružnica Čistoća.
Ad.7.2. Prijedlog člana VMO Travno Božice Paić o postavljanju poklopaca na šahtove južno od B. Magovca 18-24, južno od Kopernikova 7, Parkiralište ispred Mamutice, istočna strana (ispred Crkve) 
Vijeće Mjesnog odbora Travno jednoglasno (9 „za“) donosi

Z A K LJ U Č A K

o Prijedlogu člana VMO Travno Božice Paić o postavljanju poklopaca na šahtove južno od B. Magovca 18-24, južno od Kopernikova 7, Parkiralište ispred Mamutice, istočna strana (ispred Crkve)
1. Vijeće Mjesnog odbora Travno je raspravljalo o Prijedlogu člana VMO Travno Božice Paić o postavljanju poklopaca na šahtove južno od B. Magovca  18-24, južno od Kopernikova 7, Parkiralište ispred Mamutice, istočna strana (ispred Crkve).

2. Vijeće Mjesnog odbora Travno traži izlazak komunalnog redara na izvid. 

.

3. Vijeće Mjesnog odbora Travno preporučuje upućivanje dopisa Zagrebačkom holdingu d.o.o., Podružnica Vodovod i odvodnja sa molbom za postavljanje poklopaca na otvorene šahtove i pregledu svih ostalih slivnika za oborinske vode. 

4. Ovaj zaključak dostavlja se Vijeću Gradske četvrti Novi Zagreb – istok i Zagrebačkom holdingu d.o.o., Podružnica Vodovod i odvodnja.
Ad.7.3. Prijedlog člana VMO Travno Božice Paić o postavljanju uspornika na kolniku južno od B. Magovca 109
Vijeće Mjesnog odbora Travno jednoglasno (9 „za“) donosi

Z A K LJ U Č A K

o Prijedlogu člana VMO Travno Božice Paić o postavljanju uspornika na kolniku južno od B. Magovca 109
1. Vijeće Mjesnog odbora Travno je raspravljalo o Prijedlogu člana VMO Travno Božice Paić o postavljanju uspornika na kolniku južno od B. Magovca 109.

2. Vijeće Mjesnog odbora Travno traži izlazak prometnog redara na izvid i upućivanje o daljnjoj proceduri. 

3. Vijeće Mjesnog odbora Travno također preporučuje postavljanje prometnog ogledala na istoj lokaciji. 
4. Ovaj zaključak dostavlja se Vijeću Gradske četvrti Novi Zagreb – istok i Prometnom redarstvu.
Ad.7.4. Prijedlog člana VMO Travno Božice Paić o ažurnijem čišćenju naselja (košenje trave i odvoz pokošene trave, uklanjanje šikara, prikupljanje otpada iz kanti za otpad)
Vijeće Mjesnog odbora Travno jednoglasno (9 „za“) donosi

Z A K LJ U Č A K

o Prijedlogu člana VMO Travno Božice Paić o ažurnijem čišćenju naselja (košenje trave i odvoz pokošene trave, uklanjanje šikara, prikupljanje otpada iz kanti za otpad)
1. Vijeće Mjesnog odbora Travno je raspravljalo o Prijedlogu člana VMO Travno Božice Paić o ažurnijem čišćenju naselja (košenje trave i odvoz pokošene trave, uklanjanje šikara, prikupljanje otpada iz kanti za otpad).
2. Vijeće Mjesnog odbora Travno preporučuje upućivanje dopisa Zagrebačkom holdingu d.o.o., Podružnica Zrinjevac, kako bi se ažurnije pristupilo čišćenju naselja (košenju trave, odvožnji pokošene trave, uklanjanje šikara, prikupljanje otpada iz kanti za otpad. 

3. Ovaj zaključak dostavlja se Vijeću Gradske četvrti Novi Zagreb – istok, Zagrebačkom holdingu d.o.o., Podružnica Zrinjevac, Gradskom uredu za mjesnu samoupravu.

Ad.7.5. Prijedlog člana VMO Travno Damira Miškeca o izlazu na uviđaj vezanom uz otvorene rupe na platou Mamutice, istočna strana, kod MKUC i Pošte 

Vijeće Mjesnog odbora Travno jednoglasno (9 „za“) donosi

Z A K LJ U Č A K

o Prijedlogu člana VMO Travno Damira Miškeca o izlazu na uviđaj vezanom uz otvorene rupe na platou Mamutice, istočna strana, kod MKUC i Pošte
1. Vijeće Mjesnog odbora Travno je raspravljalo o Prijedlogu člana VMO Travno Damira Miškeca o izlazu na uviđaj vezanom uz otvorene rupe na platou Mamutice, istočna strana, kod MKUC i Pošte.

2. Vijeće Mjesnog odbora Travno je zaključilo da je na navedenim mjestima (dilatacijama) došlo do otapanje smole i ruiniranja asfalta te otvaranja rupa koje je nužno što hitnije sanirati.

3. Vijeće Mjesnog odbora Travno traži izlazak komunalnog redara na izvid. 

4. Ovaj zaključak dostavlja se Vijeću Gradske četvrti Novi Zagreb – istok, Gradskom uredu za mjesnu samoupravu.

Ad.7.6. Prijedlog predsjednice VMO Travno Tihane Ivić o rasporedu dežurstava VMO 

Vijeće Mjesnog odbora Travno jednoglasno (9 „za“) donosi

Z A K LJ U Č A K

o Prijedlogu predsjednice VMO Travno Tihane Ivić o rasporedu dežurstava VMO
1. Vijeće Mjesnog odbora Travno je raspravljalo o prijedlogu predsjednice VMO Travno Tihane Ivić o rasporedu dežurstava VMO.
2. Vijeće Mjesnog odbora Travno je zaključilo da se uspostavlja ljetna pauza obzirom na vrlo malu vjerojatnost zaprimanja novih prijedloga od strane građana.
3. Ovaj zaključak dostavlja se Vijeću Gradske četvrti Novi Zagreb – istok, Gradskom uredu za mjesnu samoupravu.

Ad.7.7. Prijedlog predsjednice VMO Travno Tihane Ivić o zasjedanju sljedeće 3. sjednice VMO Travno 

Vijeće Mjesnog odbora Travno jednoglasno (9 „za“) donosi

Z A K LJ U Č A K

o Prijedlogu predsjednice VMO Travno Tihane Ivić o zasjedanju sljedeće 3. sjednice VMO Travno

1. Vijeće Mjesnog odbora Travno je raspravljalo o prijedlogu predsjednice VMO Travno Tihane Ivić o zasjedanju sljedeće 3. sjednice VMO Travno.
2. Vijeće Mjesnog odbora Travno je zaključilo da će se sljedeća 3. sjednica održati sredinom mjeseca kolovoza.

3. Ovaj zaključak dostavlja se Vijeću Gradske četvrti Novi Zagreb – istok.
Predsjednica Vijeća Mjesnog odbora Travno zaključuje sjednicu u 19:40 sati i zahvaljuje se svim prisutnima na sudjelovanju u radu sjednice Vijeća.

Zapisnik vodila:

Tihana Ivić
KLASA: 026-02/21-002/1188
URBROJ: 251-06-11-908-21-02
U Zagrebu, 07. srpnja 2021.




                                                                   Predsjednica
                                                                                              Vijeća Mjesnog odbora
                                                                                                          Travno
                                                                                                         Tihana Ivić
